stanford-oval/wikipedia huggingface dataset:
הכנסת השש עשרה
חברי הכנסת

| 0 | 1 | 2 |
| --- | --- | --- |
| הליכוד |  | בנימין נתניהו, צחי הנגבי, סילבן שלום, דני נוה, לימור לבנת, ישראל כ"ץ, נעמי בלומנטל, עוזי לנדאו, גילה גמליאל, יובל שטייניץ, דוד לוי, מיכאל איתן, גדעון סער, דניאל בנלולו, מיכאל רצון, אהוד יתום, משה כחלון, מיכאל גורלובסקי, גלעד ארדן, ענבל גבריאלי, יחיאל חזן, לאה נס, ראובן ריבלין, חיים כץ, איוב קרא, יולי אדלשטיין, אליעזר זנדברג, חמי דורון, פנינה רוזנבלום, דוד מנע |
| העבודה-מימד-עם אחד |  | עמרם מצנע, בנימין בן אליעזר, שמעון פרס, מתן וילנאי, אברהם בורג, דליה איציק, אופיר פינס-פז, אפרים סנה, יולי תמיר, מיכאל מלכיאור, יצחק הרצוג, חיים רמון, דני יתום, איתן כבל, אברהם בייגה שוחט, קולט אביטל, שלום שמחון, אורית נוקד, אלי בן-מנחם, ראלב מג'אדלה, סאלח טריף, סופה לנדבר, אברהם יחזקאל, ויצמן שירי, אפי אושעיה, טובה אילן, רונן צור, דני קורן, אורנה אנג'ל, נטע דוברין, עמיר פרץ, אילנה כהן |
| קדימה |  | אריאל שרון, גדעון עזרא, ציפי לבני, מאיר שטרית, רוחמה אברהם, מג'לי והבה, יעקב אדרי, אלי אפללו, עמרי שרון, רוני בר-און, אהוד אולמרט, זאב בוים, אברהם הירשזון, מרינה סולודקין, דוד טל |
| ש"ס |  | אלי ישי, שלמה בניזרי, נסים דהן, אמנון כהן, יצחק כהן, דוד אזולאי, משולם נהרי, יצחק וקנין, יאיר פרץ, נסים זאב, יעקב מרגי, עופר חוגי |
| חץ |  | יוסף לפיד, אברהם פורז, ויקטור בריילובסקי, אילן שלגי, מלי פולישוק-בלוך, רשף חן, רוני בריזון,  אתי לבני, אראלה גולן |
| האיחוד הלאומי |  | בנימין אלון, צבי הנדל, אורי אריאל, אריה אלדד, אפי איתם, יצחק לוי |
| מרצ |  | יוסי שריד, חיים אורון, רן כהן, זהבה גלאון, רומן ברונפמן, אבשלום וילן |
| מפד"ל |  | זבולון אורלב, שאול יהלום, גילה פינקלשטיין, ניסן סלומינסקי |
| ישראל ביתנו |  | אביגדור ליברמן, יורי שטרן, אליעזר כהן, אסתרינה טרטמן, יגאל יאסינוב |
| אגודת ישראל |  | יעקב ליצמן, מאיר פרוש, ישראל אייכלר, שמואל הלפרט |
| חד"ש-תע"ל |  | מוחמד ברכה, אחמד טיבי, עיסאם מח'ול |
| בל"ד |  | עזמי בשארה, ג'מאל זחאלקה, ואסל טאהא |
| שינוי |  | יהודית נאות, אהוד רצאבי, אילן ליבוביץ |
| דגל התורה |  | אברהם רביץ, משה גפני |
| רע"מ |  | עבד אל-מאלכ דהאמשה, טלב א-סאנע |
| סיעת יחיד |  | יוסף פריצקי |
| סיעת יחיד |  | מיכאל נודלמן |
חברי הכנסת > חילופי גברי

| תאריך | חבר הכנסת היוצא | חבר הכנסת הנכנס | רשימה | סיבה |
| --- | --- | --- | --- | --- |
| 26 במרץ 2003 | אביגדור ליברמן | אליעזר כהן | האיחוד הלאומי | התפטרות |
| 29 ביוני 2004 | אברהם בורג | ראלב מג'אדלה | העבודה-מימד | התפטרות |
| 16 בדצמבר 2004 | יהודית נאות | אראלה גולן | שינוי | נפטרה |
| 23 בפברואר 2005 | ישראל אייכלר | שמואל הלפרט | יהדות התורה | התפטרות (במסגרת הסכם רוטציה) |
| 18 בנובמבר 2005 | עמרם מצנע | סאלח טריף | העבודה-מימד | התפטרות (נבחר לכהן כיו"ר הוועדה הקרואה בירוחם) |
| 10 בדצמבר 2005 | צחי הנגבי | פנינה רוזנבלום | הליכוד | התפטרות (עבר למפלגת קדימה) |
| 5 בינואר 2006 | עמרי שרון | דוד מנע | קדימה/הליכוד | התפטרות (לאחר פרסום חדשות לפלילים) |
| 11 בינואר 2006 | אברהם בייגה שוחט | סופה לנדבר | העבודה-מימד | התפטרות |
| 17 בינואר 2006 | חיים רמון | אפי אושעיה | העבודה-מימד | התפטרות (עברו למפלגת קדימה) |
| 17 בינואר 2006 | דליה איציק | אברהם יחזקאל | העבודה-מימד | התפטרות (עברו למפלגת קדימה) |
| 17 בינואר 2006 | שמעון פרס | ויצמן שירי | העבודה-מימד | התפטרות (עברו למפלגת קדימה) |
| 20 בינואר 2006 | אפי אושעיה | טובה אילן | העבודה-מימד | התפטרות |
| 25 בינואר 2006 | סאלח טריף | רונן צור | העבודה-מימד | התפטרות |
| 28 בינואר 2006 | אברהם יחזקאל | דני קורן | העבודה-מימד | התפטרות |
| 8 בפברואר 2006 | מיכאל נודלמן | אסתרינה טרטמן | ישראל ביתנו | התפטרות (עבר למפלגת קדימה) |
| 8 בפברואר 2006 | סופה לנדבר | אורנה אנג'ל | העבודה-מימד | התפטרות (עברה למפלגת ישראל ביתנו) |
| 15 בפברואר 2006 | אורנה אנג'ל | נטע דוברין | העבודה-מימד | התפטרות |
| 25 במרץ 2006 | יאיר פרץ | עופר חוגי | ש"ס | התפטרות (לאחר שהודה בקבלת דבר במרמה) |
הערות שוליים

↑  שירות ynet, ‏שרי הליכוד יתפטרו ביום א'; נתניהו הפקיד 3 מכתבי התפטרות מהממשלה, באתר גלובס, 12 בינואר 2006
חברי הכנסת וראש הממשלה, אריאל שרון, לאחר ההצבעה על חוק יישום תוכנית ההתנתקות. ביניהם – חבר הכנסת אלי אפללו, שהוזעק מבית החולים על כיסא גלגלים לאחר ניתוח ראש שעבר, כדי להשתתף בהצבעה.
חברי הכנסת מטעם הליכוד – הסיעה הגדולה בכנסת טרם פיצולה
ראש הממשלה, אריאל שרון – מייסד מפלגת קדימה
בובספוג: הסרט

ערך זה עוסק בסרט הראשון. אם התכוונתם לסרט השני, ראו .
| --- | --- |

כרזת הסרט בישראל
 מבוסס על:  בובספוג מכנסמרובע מאת סטיבן הילנבורג
 בימוי:  סטיבן הילנבורג
 הופק בידי:  סטיבן הילנבורג   גינה שי   ג'וליה פיסטור  אלבי הכט   דרק דרימון
 תסריט:  סטיבן הילנבורג   דרק דרימון   טים היל   קנט אוסבורן   אהרון ספרינגר   פול טיביט
 עריכה:  לין הובסון הנפשה - אלן סמארט
 שחקנים ראשיים:  דייוויד הסלהוף (עצמו/עצמה) Dylan Haggerty Bart McCarthy Cole S. McKay אלכס בייקר Kristopher Logan בפסקה זו רשומה אחת נוספת שטרם תורגמה 
 מדבבים:  טום קני   ביל פייגרברייק   סקרלט ג'והנסון   קלנסי בראון   ג'פרי טמבור   דאג לורנס   רוג'ר בומפאס   אלק בולדווין   ניל רוס   דייוויד הסלהוף   סטיבן הילנבורג
 מדבבים בעברית:  עידו מוסרי   לירון ברנס   עדי קוזלובסקי   אוהד שחר   דב רייזר   אמנון וולף   גלעד קלטר   מולי שולמן   יורם יוספסברג   יואב יפת
 מוזיקה:  גרגור נרהולץ
 צילום:  ג'רזי זיילינסקי
 מדינה:  ארצות הברית ארצות הברית
 חברת הפקה:  סרטי ניקלודיאון   אולפני יונייטד פלנקטון
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  ארצות הברית 19 בנובמבר 2004 ישראל 14 באפריל 2005 (הפצה לאולמות הקולנוע בשפה המקורית עם כתוביות לעברית בלבד)  14 בדצמבר 2005 (גרסה עברית, דובב במיוחד למהדורת הקלטת ה-DVD)
 משך הקרנה:  87 דקות
 שפת הסרט:  אנגלית, עבריתֿ
 סוגה:  סרט קומדיה והנפשה
 מקום התרחשות:  ביקני בוטום
 תקציב:  30 מיליון דולר
 הכנסות:  140.2 מיליון $ דולר (19 בנובמבר 2004)
 הכנסות באתר מוג'ו:   spongebob
 סרט הבא:  בובספוג מכנס מרובע: הסרט
 סרטים בסדרה:  בובספוג: הסרט  בובספוג מכנס מרובע: הסרט בובספוג הסרט: מבצע הצלה
 אתר רשמי
 דף הסרט ב־IMDb
 
בובספוג: הסרט (באנגלית: The SpongeBob SquarePants Movie, בזמן אמת באישור ההקרנה של המועצה לביקורת סרטים ומחזות, בעיתונים ובבתי הקולנוע מלבד בכרזה הוצג כ-"בוב ספוג: הסרט") הוא סרט קולנוע מונפש משנת 2004 המבוסס על סדרת הטלוויזיה "בובספוג מכנסמרובע". הסרט, בבימויו של סטיבן הילנבורג, משלב דמויות מצוירות עם שחקנים חיים. בישראל, הסרט יצא לראשונה ב-14 לאפריל לבתי הקולנוע, בשפה האנגלית עם כתוביות בעברית בלבד, זאת למרות ששיווקו כלל פרסומת מדובבת מאוחר יותר באותה השנה, ב-7 בדצמבר, הסרט דובב לעברית במיוחד עבור גרסת הקלטת וה-DVD.
הפקה > פיתוח

בובספוג: הסרט היה בפיתוח זמן רב; ניקולודיאון ופרמאונט נגשו מספר פעמים ליוצר הסדרה בבקשה ליצור סרט המבוסס על סדרתו אך נענו מצידו בסירוב למשך מעל לשנה. הלינבורג, שהיה מודאג עקב צפייתו עם בנו בענק הברזל ובצעצוע של סיפור מההשלכות העלולות להיווצר מעלילותיהם של בובספוג ופטריק במדיום הקולנועי שעלולות ״להרוג״ את הסדרה. הוא טען כי ״לעשות סרט בן 75 דקות על בובספוג שמנסה ליצור ג'לי מדוזות יהיה טעות. לדעתי זה צריך להיות סרט על בובספוג בהרפתקה גדולה. משם תגיע כל הקומדיה, כאשר שתי הדמויות התמימות, בובספוג ופטריק - טיפוס מגוחך והשני אידיוט, יצאו למסע מסוכן והרואי כנגד כל הסיכויים״.
בשנת 2002, הילנבורג והצוות של הסדרה הפסיקו להפיק פרקים לסדרה לצורך עבודה על הסרט בסוף העונה השלישית. בעלילה המקורית של הסרט, בובספוג היה אמור להציל את פטריק מדייג שחטף אותו בפלורידה; דבר המהווה רפרנס ברור לסרט מוצאים את נמו (2003), ולאחר מכן טום קני אמר כי היה מדובר בבדיחה בכדי להעסיק את המעריצים של הסדרה. הילנבורג ביים והפיק את הסרט, וגם היה שותף לכתיבתו לצד 5 אנימטורים נוספים מהסדרה (פול טיביט, דרק דריימון, אהרון ספרינגר, קנת אוסבורן וטים היל) במשך למעלה משלושה חודשים. אוסבורן אמר כי ״היה ממש כיף, למרות שזה היה גם מעט מאתגר״. בעוד בתחילת ההפקה של הסדרה הילנבורג הקרין מספר סרטים קצרים אילמים (כדוגמת סרטיהם של השמן והרזה, צ'ארלי צ'פלין ובאסטר קיטון) ואת עבודותיהם של שני שחקנים קומיים מודרניים: ג'רי לואיס ופי. ווי. הרמן, אשר שניהם מהווים השראה ברורה לדמותו של בובספוג, עבור הפקת הסרט, הכותבים יצרו סיפור מסע הרפתקאות אגדתי: החיפוש אחר כתר גנוב, דבר המביא את בובספוג ופטריק אל פני השטח. ביל פאגרבאקי, המדבב של פטריק, אמר על העלילה ״זה מטורף. אני ממשיך להתלהב ולהיהנות מהרעיונות של הבחורים הללו״.
כאשר העבודה על הסרט הסתיימה, הילנבורג רצה לסיים אף את הסדרה בכדי שלא ״תקפוץ את הכריש״. אולם, ניקולודיאון רצתה עוד פרקים; הילנבורג אמר כי ״היה חשש כשעשינו את הסרט שהסדרה הגיעה לשיאה. היה חשש מטעם המנהלים בניקלודיאון״. כתוצאה מכך, הילנבורג פרש מתפקידו בעוד פול טיביט, ששימש בין היתר כבמאי, ממנה כותבים ואמן סטוריבורד החליף אותו. טיבט היה אחד מאנשי הצוות האהובים על הילנבורג. טיבט המשיך בתפקידו עד 2015 כאשר החליפו אותו וינסנט וולר ומארק צקרלי. לצד כך שימש טיבט גם כמפיק בפועל בין השנים 2008-2018. בעוד הילנבורג כבר לא כתב וביים את הסדרה, הוא פיקח אחר כל פרק ונתן הערות: ״הבנתי בזקנתי כי אני עוד יכול לצייר אך לא יודע בעניין הרצת התוכנית״. קני, פאגרבאקי והצוות אישרו שהם השלימו ארבעה פרקים לשידור בניקלודיאון בתחילת 2005, ושהם מתכננים לסיים כ-20 פרקים עבור העונה הרביעית. ב-2015, הילנבורג חזר לסדרה על תקן מפיק בפועל בעקבות השלמת הסרט השני עד למותו ב-26 בנובמבר 2018.
בספטמבר 2003, ג׳ולס אנג׳ל, שהיה המנטור של הילנבורג כאשר הוא למד הנפשה נסיונית ב-CalArts, הלך לעולמו. הילנבורג הקדיש את הסרט לזכרו: ״הוא באמת היה האמן הכי משפיע בחיי. אני מחשיב אותו ל׳אבי האמנותי׳״.
הפקה > ליהוק

| --- | --- |
 :  ראו גם – בובספוג מכנסמרובע - דמויות
בסרט כיכבו חברי הקאסט הראשי של הסדרה: טום קני בתפקיד בובספוג מכנסמרובע, גרי החילזון והקריין הצרפתי, ביל פגרבאקי בתפקיד פטריק סטאר, רוג'ר בומפאס בתפקיד סקווידוויד טנטקלס, קלנסי בראון בתפקיד מר קראב, דאג לורנס בתפקיד פלנקטון, ג׳יל טיילי בתפקיד קארן, קרולין לורנס בתפקיד סנדי צ'יקס, מרי ג׳ו קטלט בתפקיד גברת פאף ולורי אלן בתפקיד פרל קראב. נוסף על צוות הסדרה המקורית, דווח ב23 במרס, 2004 כי סקרלט ג'והנסון, ג'פרי טמבור ואלק בולדווין ידבבו את הדמויות החדשות - הנסיכה מידי, המלך נפטון ודניס בהתאמה, ודייוויד הסלהוף יופיע בתפקיד עצמו.
ג'והנסון הסכימה לקבל את התפקיד כיוון שאהבה סרטוני הנפשה והעריצה את הסדרה המופע של רן וסטימפי. כאשר טמבור ניגש לתפקידו, הוא ראה את דמותו וצחק, ״זה אני״. הוא נזכר בסרט המצויר הראשון אותו ראה - במבי: ״הסרט הראשון שראיתי לווה בבכי. זה היה במבי. הסרט הזה הוא ממש פציעה אמריקאית לדורות: מותו של אמא של במבי. ׳רוץ, במבי, רוץ!׳״. סטיבן הילנבורג אמר כי בולדווין הקליט את דמותו של דניס בטלפון.
הסלהוף הסכים לקבל את תפקידו כאשר בנותיו - טיילור-אן והיילי דחקו בו: ״נתנו לי הצעה להשתתף בתפקיד הופעת קמע בבובספוג: הסרט ופניתי לבנותיי, שהיו אז בנות 16 או 14, ושאלתי ׳מי זה בובספוג?׳ והן ענו לי ׳אלוהים, אבא, זו סדרת ההנפשה הכי מצליחה בעולם, אתה חייב לעשות את זה.׳״ הסלהוף נהנה מההופעה שלו: ״זה היה כיף גדול, ועד היום ילדים ברחבי העולם עוצרים אותי ושואלים, ׳אתה דייוויד הסלהוף?׳ בגלל שהייתי האדם היחיד שהופיע בסרט.״. הסלהוף אמר שהסרט העניק לו קהל חדש של מעריצים: ״זה מדהים - כל כך הרבה ילדים היו צעירים ולא ראו את משמר המפרץ ואת אביר על גלגלים, כך שזכיתי לקהל מעריצים חדש״.
הפקה > הנפשה

לסרט היו מספר שלבים של הנפשה אשר כללו קטעי אנימציה ראשוניים שצוירו על גבי פתקיות דביקות. הכותבים ציירו, ופעלו מכתיבה באמצעות הציור במקום כתיבת תסריט ממשי בתור התחלה (דבר שהוביל להומור ויזואלי יותר מאשר מילולי. אמני הסטוריבורד, ובניהם שרם כהן, היו אז מציירים את אותם רעיונות שהעלו התסריטאים בצורה יותר מלוטשת. בסדרה, טום יאסומי ואנדרו אוברטום עשו את שלב האנימאטיקס, אך בסרט את שלב זה עשו הילנבורג ודריימון, בעוד יאסומי ואוברטום שימשו כבמאי תזמון ההנפשה בסרט.
בובספוג הסרט, בזהה לסדרה, הונפש באולפני Rough Draft Studios בדרום קוריאה. האנימטורים פעלו בצורה חצי-דיגיטלית, כאשר רשמי העפרון נסרקו למחשב ונצבעו בתוכו, והודבקו במערכת רב-שכבתית בתוכנת הפוטושופ.
אריק וייס, ששימש כתסריטאי בסדרה ואמן סטוריבורד עזב את הסדרה למשך שנה בכדי לעבוד על סמוראי ג'ק ודני פנטום, אך חזר לסרט בכדי לעשות סטוריבורד ורשמים לדמויות. על כך הוא אמר כי "תמיד רצה להיות אנימטור של סרט באורך-מלא, והסרט הרגיש כמו הסיום של דמות ההנפשה".
הסרט בארץ

הסרט יצא בארץ בתקופה בה הסדרה החלה לצבור את הצלחתה בארץ (שידוריה החלו כשנה וחצי לפני שהסרט עלה בארץ) אך עדין לא זכתה לנתוני צפייה גבוהים בארץ ומוצרים של דמויות הסדרה לא היו עוד בארץ, ובין היתר הוביל הדבר לכך שהסרט הוקרן בגרסה מתורגמת בלבד, ולא בדיבוב עברי. לקידום הסרט, ערוץ ניקולודיאון הציג פרסומת בדיבוב עברי של הסרט בין שידורי הסדרות בערוץ והחל מסע פרסום שנחשב באותה תקופה לגדול מאד עבור סרט שאינו של חברת וולט דיסני, ובוודאי עבור סרט אנימציה שלא דובב לעברית. האחראים על מסע הפרסום היו חברת ציבלין, ובמהלך מסע הפרסום (נוסף למסע פרסום נפרד של רשת ברגר קינג בו חולקו צעצועים של הסרט), חולקו תקליטורי דמו של משחק המחשב של הסרט במגזין מיוחד של עולמו של דיסני, יצא יומן של הסרט וספוגי רחצה בדמותו של בובספוג, לצד משחק המחשב המלא המבוסס על הסרט (שיצאו לצידו גם גרסת הקונסולות הביתיות) ופסקול הסרט. הסרט זכה להצלחה גדולה בארץ והיה מספר שבועות ברשימת הסרטים הכי נצפים והוא הוקרן ברציפות עד אוקטובר 2005, לצד צמיחת פופולריות הסדרה בארץ והחלו להגיע עוד מוצרי בובספוג. בעקבות כך הוחלט לדבב את הסרט לעברית עבור ההפצה הביתית שלו, והעבודה על הדיבוב העברי החלה בסוף חודש ספטמבר, תחת לחץ זמנים צפוף של 10 ימי עבודה על הדיבוב.
הסרט דובב באולפני אלרום ולא באולפני נ.ל.ס, שם דובבה הסדרה באותה תקופה, ואת הדיבוב של הסרט ביים עידו מוסרי, המדבב גם את בובספוג עצמו. שרון כהן היה אמור בתכנון המקורי להיות במאי הדיבוב של הסרט, אבל מסיבות פרטיות, כהן לא יכל לביים את הסרט והקליט בסוף רק את השורות של הקריין הצרפתי בתחילת הסרט. הבימוי הועבר לעידו כאשר נטע בן-צבי, הטכנאית באולפן, הציעה לו לביים את הסרט. הדיבוב העברי התאפיין בשינוי המדבבים של מר קראב ופלנקטון, כאשר במקרה של מר קראב השינוי נבע מלחץ הזמנים של הפקת הדיבוב, לצד כך שאוהד שחר היה מדבב הבית של אולפני אלרום (המדבב המקורי, עמי מנדלמן אינו מדבב בית באלרום) וזמינותו מהרגע להרגע לצורך ההקלטות, ובמקרה של פלנקטון נבע מרצונו של עידו מוסרי למצוא שחקן בעל גוון קול זהה לגרסה האנגלית של פלנקטון (באותה תקופה דיבב את פלנקטון בגרסה העברית עדי וייס).
גרסת הרוק של ״בובי בוטן״, הוקלטה, בניגוד ליתר הסרט, באולפני נ.ל.ס., כאשר עוזי פוקס (מפיק הדיבוב של הסדרה באותו הזמן) וטכנאי הדיבוב של הסדרה שרון בורגאוקר (שלימים הפך להיות במאי דיבוב הסדרה) סייעו בהפקה של דיבוב השיר.
עם צאת הסרט ל-DVD ולקלטות וידאו בארץ 14 בדצמבר 2005, היה עוד מסע פרסום ליציאת הדי וי די במהלכו חולקו תקליטורים של 3 שירים מהסרט בגרסתם העברית למנויי עולמו של דיסני, הוגרלו תקליטורי DVD של הסרט עבור מנויי מעריב לילדים, לצד בובות מתוך הסרט ומספר תחרויות בערוץ ניקולודיאון בהן המשתתפים היו מקבלים מתנה עותק DVD של הסרט.
הסרט בארץ > ֿמדבבים בגרסה העברית

עידו מוסרי – בובספוג מכנסמרובע/ניהול מוזיקלי
לירון ברנס – פטריק סטאר
גלעד קלטר – סקווידוויד טנטקלס
אוהד שחר – מר קראב
דב רייזר – המלך נפטון
סיון שביט – סנדי צ'יקס/אישה זקנה
אמנון וולף – שלדון פלנקטון
יורם יוספסברג – מנהל מועדון הקשוחים
שמחה ברבירו – פרץ' פרקינס/פוטי התוכי
אלברט כהן – קפטן בארט הפיראט
אניה בוקשטיין – סדרנית
עדי קוזלובסקי - הנסיכה מינדי
הדר שחף-מעיין - קרן פלנקטון/גברת פאף/פרל קראב
מתי אטלס - בובי בוטן
שרון כהן - קריין
יואב יפת - דייוויד הסלהוף
מולי שולמן - דניס
פסקול הסרט

"SpongeBob SquarePants Theme" – Avril Lavigne - 0:46
"SpongeBob & Patrick Confront the Psychic Wall of Energy" – The Flaming Lips - 3:39
"Just a Kid" – Wilco - 2:51
"The Goofy Goober Song" – Mike Simpson with SpongeBob, Patrick, and Goofy Goober - 2:41
"Prince Paul's Bubble Party" – The Waikikis, Prince Paul, & Wordsworth - 2:29
"Bikini Bottom" – Electrocute - 3:40
"The Best Day Ever" – SpongeBob SquarePants (End Credits) - 3:02
"They'll Soon Discover" – The Shins - 3:24
"Ocean Man" – Ween - 2:07
"Under My Rock" – Patrick - 3:17
"Now That We're Men" – SpongeBob, Patrick, and The Monsters - 1:50
"Goofy Goober Rock" – Tom Rothrock with Jim Wise - 2:54
"You Better Swim" – Motörhead - 5:14
"The Jellyfish Song by The Jellyfish Band" – Plus-Tech Squeeze Box (featuring SpongeBob SquarePants) - 1:15
"SpongeBob SquarePants Theme" (Movie Version) – The Pirates - 1:01
סרטי המשך

סרט המשך, "בובספוג מכנס מרובע: הסרט", יצא לאקרנים ב-6 בפברואר 2015. הסרט השלישי של בובספוג יצא בשנת 2020 בשם "בובספוג הסרט: מבצע הצלה". בשנת 2024 יצא לנטפליקס כשונה מהסרטים הקודמים הסרט ספין אוף הראשון של בובספוג, "סנדי צ'יקס מצילה את ביקיני בוטום".
שלומי 6

| --- | --- |

 סוגה:  דרמת פשע
 יוצרים:  חן מכלוף
 כותבים:  חן מכלוף אור סיני נטלי מיכלאשווילי
 בימוי:  חן מכלוף
 שחקנים:  אופק פסח עידו אליאלי ליאנה עיון חנן סביון גל מלכה דני שטג ישראל אטיאס מירב שירום ז'יל בן דוד
 ארץ מקור:  ישראל ישראל
 מקום התרחשות:  נתניה
 מספר עונות:  1
 מספר פרקים:  8
 הפקה
 מפיק:  אסף נאוי
 הפצה:  HOT
 עורכים:  אור לי-טל
 צלמים:  דריה גלר
 מוזיקה:  דניאל מרקוביץ'
 שידור
 רשת שידור:  HOT3
 תקופת שידור מקורית:  21 בינואר 2025 – הווה
"שלומי 6" היא סדרת דרמת פשע ישראלית שעלתה לשידור ב-HOT ב-21 בינואר 2025.
סקירת הסדרה

| עונה | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- |
| 1 | 8 | 21 בינואר 2025 | 6 במרץ 2025 |
עלילה

הסדרה עוסקת בשני בני דודים בני 17 מנתניה, שניהם בשם שלומי, המכונים "שלומי 6" ו"שלומי 9" על פי מספרי החולצות שלהם בקבוצת הכדורגל. הם כדורגלנים מוכשרים המסתמנים כהבטחה עולמית. השניים חולמים לשחק במועדוני הכדורגל היוקרתיים ביותר באירופה, אך מסתבכים עם ארגון פשע ישראלי העוסק בין היתר בסחר בשחקנים.
הסדרה מתארת את מערכת היחסים הקרובה בין שני השלומים, את שאיפותיהם המקצועיות, ואת האתגרים והסכנות שהם נתקלים בהם בעקבות מעורבותם בעולם הפשע. העלילה משלבת בין נושאים של נעורים, ספורט ופשע, ומציגה את הדינמיקה המורכבת בין הדמויות. הסדרה עוסקת במעורבות של פשע בעולם הספורט, כולל נושאים כמו הטיות משחקים, חיסולים, וסמים.
שחקנים ודמויות

שלומי "6" נקש (אופק פסח) – שחקן כדורגל צעיר עם מזג חם וחלומות גדולים.
שלומי "9" ניסן (עידו אליאלי) – בן דודו של שלומי 6, עדין ומפונק, שהכישרון והאפשרויות שלו מתודלקים מכספי המשפחה ולחץ הוריו.
לאה (ליאנה עיון) – נכדת בעל הקבוצה. צרפתייה.
יהודה ניסן (חנן סביון) – דודו של שלומי 6 ואביו של שלומי 9 וסוכן הכדורגל שלהם.
יסמין "ג'סי" בן שטרית (גל מלכה) – אחותו הקטנה של אילן. עובדת אצלו במועדון, חולמת להיות זמרת.
אילן בן שטרית (ישראל אטיאס) – איש עסקים וסוחר סמים שחונך את שלומי 6. אחיה הגדול של יסמין.
ראובן אביגזר (דני שטג) – ראש ארגון פשע ישראלי שמשתחרר מהכלא ומאיים על שלומי 9.
אינס ניסן (מירב שירום) – דודתו של שלומי 6 ואימו של שלומי 9.
זמירה נקש (דנה קבסה) - אימו של שלומי 6 ודודתו של שלומי 9, אחות של אינס.
מוריץ הרמן (ז'יל בן דוד) - בעל הקבוצה וסבה של לאה.
איציק ברנס (שון סופטי) – עבריין ששלומי 6 הסתבך איתו. עובד אצל אביגזר, אחיו של מוטי.
מוטי ברנס (עומרי מארי) – עבריין ששלומי 6 הסתבך איתו. עובד אצל אביגזר,  אחיו של איציק. נרצח על ידי השלומים.
סמי אוזן (קובי פרג') - מנהל הקבוצה. נרצח על ידי אביגזר בסוף העונה.
יגאל נגר (אסף בן לולו) - חלוץ הקבוצה הבוגרת.
ערן נעים
קאי פקר
תפקידי אורח
פיני בלילי
יעקב הלל
ביקורות

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
הארץ: 
הסדרה זכתה לביקורות מעורבות.
באתר ynet, הביקורת תיארה את הסדרה כדרמה עם שאיפות גבוהות, אך בפועל נופלת במגבלות ז'אנריות וקלישאות. צוין כי הסדרה מצולמת ומופקת ברמה גבוהה, ומציגה חזות מרשימה, וכי חיבור בין פשע, נעורים וכדורגל מציע פוטנציאל ייחודי לקהל צעיר. בנוסף, המשחק של עידו אליאלי צוין לטובה ונכתב כי ניכרת יכולתו להכניס עומק לדמות שלו, למרות התסריט המוגבל. מנגד, נכתב כי הדמויות נתפסות כ"פלקטיות" ואינן מצליחות לעורר הזדהות וכי הסיפור חוזר על תבניות מוכרות ואינו מציע חידוש משמעותי. בנוסף, צוין שישנו שימוש יתר באירועים דרמטיים צפויים כמו קטטות, דקירות וקלישאות עולם תחתון וכי כל הנושאים נראים על פני השטח, ללא סאבטקסט או עיסוק מעמיק.
באתר מאקו, הביקורת הציגה סדרה שמצליחה לבלוט מעט בזכות השחקנים הצעירים והכישרוניים שלה, אך נופלת במבנה העלילתי ובבחירות היצירתיות. לחיוב, צוין כי אופק פסח ועידו אליאלי מספקים הופעה מרשימה ומשכנעת, ומוסיפים חן ועניין לסדרה, וכי ליאנה עיון ושאר הקאסט מביאים גיוון ואותנטיות מסוימת, במיוחד דרך השפה הצרפתית שנשמעת בסדרה. מנגד, נכתב שהסדרה נופלת למלכודות של קלישאות ז'אנריות וכי הבחירה להציג דרמת פשע עם נגיעות של כדורגל הופכת אותה לפחות ייחודית וכי היה עדיף להפוך את הסדרה לדרמת כדורגל עם נגיעות פשע, ולא ההפך. בנוסף, צוין כי הדיאלוגים לעיתים קלישאתיים וחסרי אמינות.
בביקורת שפורסמה באתר "וואלה", נכתב כי הסדרה דוחסת אירועים רבים מדי לפרקים קצרים, מה שגורם לעלילה להתקדם מהר מדי, לעיתים בלי לספק את ההקשרים הנדרשים. בנוסף, צוין שהסדרה מושכת השוואות ל"האלופה" ולסיפורים אחרים בז'אנר של ספורט ופשע, אך מצליחה לעמוד בזכות עצמה מבחינת הסגנון והאווירה.
באתר "Time Out", פורסמה ביקורת חיובית-מתונה על הסדרה, עם הערכה לסגנון הסדרה ולחיבור בין נושאים מרתקים כמו כדורגל ופשע, עם ציון של הופעות בולטות במיוחד של אופק פסח וחנן סביון כדמות מרכזית, לצד תפקיד יוצא דופן של דני שטג, בנוסף לנאמנות לסגנון המחוספס המזוהה עם HOT, שמתמקד במציאות קשה, לא רומנטית ולא מעודנת. יחד עם זאת, נשמעת ביקורת על חוסר מקוריות מסוים והנטייה לחזור לתבניות מוכרות בטלוויזיה הישראלית.
הערות שוליים

↑  שלומי 6 (2025), באתר אידיבי
1 2  סמדר שילוני, "שלומי 6" מנסה להיות דרמה שמשלבת בין פשע, נעורים וכדורגל, אבל היא טלנובלה, באתר ynet, 22 בינואר 2025
1 2 3  הם היו הבטחת כדורגל בין-לאומית, והפכו לחיילים של ארגון פשע, באתר ישראל היום, 21 בינואר 2025
1 2 3 4 5  נעמה רק‏, לסדרה החדשה והפגומה של הוט יש משהו אחד ענק שפועל לטובתה, באתר וואלה, 26 בינואר 2025
↑   איתי זיו, "שלומי 6" מתפתחת מהר, חזק ולכיוונים מפתיעים, באתר הארץ, 22 בינואר 2025
↑  רועי אבן, ‏עם החלטה אחת, "שלומי 6" הייתה הופכת למקורית פי אלף, באתר ‏מאקו‏, 22 בינואר 2025
↑  אבישי סלע, ‏גן עדן לעבריינים: למה הטלוויזיה הישראלית חזרה להתעסק בפשע?, באתר "Time Out ישראל", 23 בינואר 2025
מחסה קאפיטאן קובט

| --- | --- |

 מדינה / טריטוריה:  חצי האי האנטארקטי
 תאריך ייסוד:  3 במרץ 1977 
 קואורדינטות:  64°09′21″S 60°57′19″W﻿ / ﻿64.155833333333°S 60.955277777778°W﻿ / -64.155833333333; -60.955277777778 
  מפת מיקום  מפה מפורטת   (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהמחסה קאפיטאן קובט(למפת חצי האי האנטארקטי רגילה) בסיס חנרל ברנרדו אוהיגינס ריקלמהמחסה קאפיטאן קובט(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימחסה קאפיטאן קובט(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימחסה קאפיטאן קובט  he tabBackground:;tabBorder:#aaa;defaultTab:0;
 
מחסה קאפיטן קובט או מחסה קאפיטאן קובט (באנגלית: Refuge Capitán Cobbett) הוא מחסה ארגנטינאי הממוקם במפרצון סיירבה, בחצי האי האנטארקטי, בסמוך לכניסה הצפונית אל מצר ז'רלאש.
היסטוריה > הקמת המחסה

המחסה נחנך ב-23 בינואר 1954; בעת הקמתו נקרא בשם "מחסה כף פרימאוורה" ( Cape Primavera).
לימים הורחב הבסיס והפך לבסיס פרימאוורה שנחנך רשמית ב-3 במרץ 1977, בנוכחות הפיקוד האנטאקטי של צבא ארגנטינה.
המבנה שופץ במרץ 2017, והוא משמש כמעבדה של הבסיס.
היסטוריה > מקור השם

המחסה נקרא על שמו של רב החובל אנריקה קובט (Enrique Cobbett) אשר נספה באוגוסט 1826, בעת מילוי תפקידו, כאשר ספינתו - הפריגטה בואנוס איירס טבעה, בכף הורן.
תיאור המחסה

המחסה היה מבנה קטן, ובו שני חדרים וחדר רחצה, והוא מסוגל להכיל אספקה לשלושה אנשים לתקופה של שלושה חודשים.
לקריאה נוספת

תחנות מחקר באנטארקטיקה בין השנים 1882 - 1963 (באנגלית)
הערות שוליים

↑  מחסה הוא מבנה המיועד להגן על צוותי מחקר ממזג אוויר קשה פתאומי, או בעת מנוחת לילה בזמן מחקר בו הצוות שוהה במרחק מהבסיס.
1 2 3 4 5 6  מידע גאוגרפי והיסטורי על הקמת המחסה והקמת בסיס פרימאוורה (בספרדית)
1 2  מועדי הקמת תחנות מחקר באנטארקטיקה, לפי ארצות
מנכ"ל משרד ראש הממשלה

| --- | --- |


 איוש נוכחי:  דרורית שטיינמץ (ממלאת מקום)
 תאריך כניסה לתפקיד:  19 בפברואר 2025
 תחום שיפוט:  ישראל 
 כפוף:   ראש ממשלת ישראל
 מושב המשרה:  משרד ראש הממשלה, ירושלים
 https://www.gov.il/he/departments/Units/pmo_general_director
 
מנכ"ל משרד ראש הממשלה כפוף לראש ממשלת ישראל, והוא על פי רוב ממונה על ידו באופן אישי, בכפוף לאישור ממשלת ישראל.
המנכ"ל משמש גם כראש המטה הכלכלי-חברתי ומרכז את עבודת המטה הממשלתית בנושאי מדיניות הפנים, מטעמו של ראש הממשלה.
ממלאת מקום מנכ"ל משרד ראש הממשלה, נכון למרץ 2025, היא דרורית שטיינמץ, שנכנסה לתפקידה ב-19 בפברואר 2025.
מאפייני התפקיד

מנכ"ל משרד ראש הממשלה או ראש המטה הכלכלי-חברתי אמון על ניהול ותכנון מדיניות הפנים של הממשלה.
בין היתר אחראי להבטיח שהחלטות ותוכניות מדיניות פנים תואמות את המטרות והמדיניות של ראש הממשלה, ולהבטיח שמטרות אלו ומפקח על יישום סדר היום של מדיניות הפנים של הממשלה.
בנוסף מנכ"ל משרד ראש הממשלה אחראי על תיאום צעדי מדיניות פנים ברחבי כל משרדי הממשלה.
תפקידים:
אחריות בתחומים החברתיים-כלכליים, ריכוז תכנון המדיניות ועבודת המטה ברמה הלאומית, הובלת רפורמות שנקבעו במסגרת השירות הציבורי וקידום פרויקטים בעלי משמעות לאומית לתקופות זמן מוגדרות.
גופים חברתיים-כלכליים שתחת תחום אחריות המשרד.
אחריות כללית על הנושאים שתחת תחום אחריות המשנה למנכ"ל המשרד: הלשכה המרכזית לסטטיסטיקה, ארכיון המדינה, ועדת השמות הממשלתית, לשכת הפרסום הממשלתית, לשכת העיתונות הממשלתית ועוד.
עומד בראש פורום המנכ"לים של משרדי הממשלה שמטרתו קידום שיתוף פעולה ותיאום בין המשרדים השונים על מנת לקדם תהליכים ולפתור משברים.
המנכ"ל אחראי גם לתיאומים בין הזרועות הביצועיות והמנכ"לים של משרדי הממשלה השונים, ועל קביעת המדיניות בהתאם למדיניות ראש הממשלה. לשם כך הוא צריך להיות מעורה גם בעמדות ראש הממשלה בנושאים שונים וגם בעמדות משרדי הממשלה השונים.